2. ปัจจัยความเสี่ยง

2.1 ความเสี่ยงจากนโยบายในการดำเนินธุรกิจของบริษัท

เดิมบริษัทฯ มีปัจจัยความเสี่ยงจากการดำเนินธุรกิจของบริษัทฯ
เนื่องจากพึ่งพิงลูกค้าในแถบพื้นที่ชายฝั่งทะเลตะวันออก โดยเฉพาะในเขตอำเภอบ้านฉาง
จังหวัดระยอง และใกล้เคียง ทำให้โครงการของบริษัทฯ
ต้องพึ่งพาการเติบโตของโครงการพัฒนาในบริเวณพื้นที่ดังกล่าวเพียงอย่างเดียว ในปี 2547 บริษัทฯ
ได้ขยายการลงทุนโครงการพัฒนาธุรกิจอสังหาริมทรัพย์เข้ามายังกรุงเทพมหานคร
เนื่องจากเป็นพื้นที่ที่มีศักยภาพทางธุรกิจซึ่งจะช่วยลดความเสี่ยงจากการดำเนินธุรกิจของบริษัทฯ
จากเดิมที่เน้นลูกค้าในแถบพื้นที่ชายฝั่งทะเลตะวันออกเพียงอย่างเดียว
และยังเป็นการเพิ่มช่องทางในการสร้างรายได้ให้แก่บริษัทฯ
โดยที่ยังคงดำเนินธุรกิจบางส่วนในพื้นที่อำเภอบ้านฉาง จังหวัดระยอง ออกต่อไป

เศ

ธุรกิจอสังหาริมทรัพย์ ในครึ่งแรกของปี 2553 ขยายตัวต่อเนื่องจากปี 2552
จากสภาพเศรษฐกิจที่เริ่มฟื้นตัว
ประกอบกับมาตรการกระตุ้นภาคอสังหาริมทรัพย์ของรัฐบาลเกี่ยวกับการลดค่าธรรมเนียมการโอน/การจดจำนองและภาษี
ที่ต่อเนื่องจากปี 2552 ได้ขยายถึงวันที่ 28 มีนาคม 2553
และต่อมาได้ขยายการลดค่าธรรมเนียมการโอนอสังหาริมทรัพย์ และค่าจดทะเบียนจำนอง ไปถึงวันที่
30 มิถุนายน 2553 ในครึ่งหลังของ ปี 2553
ตลาดอสังหาริมทรัพย์มีทิศทางชะลอตัวจากครึ่งแรกของปีจากการแข่งขันในตลาดที่สูงขึ้น
โดยเฉพาะในทำเลที่มีโครงการเปิดตัวพร้อมกันเป็นจำนวนมาก

ในปี 2554 คาดว่าธุรกิจอสังหาริมทรัพย์ยังคงเติบโตอย่างต่อเนื่องตามสภาพเศรษฐกิจที่ขยายตัว
แต่มีปัจจัยเสี่ยงหลายปัจจัยด้วยกันที่ต้องระวัง ได้แก่ อัตราดอกเบี้ยที่มีแนวโน้มปรับเพิ่มขึ้น นอกจากนี้
ต้นทุนก่อสร้างที่เพิ่มสูงขึ้นตามราคาวัสดุก่อสร้างที่จะมีการปรับราคาทั้งปูนซีเมนต์ เหล็ก
และวัสดุก่อสร้างอื่น ๆ
รวมทั้งสถานการณ์ทางการเมืองที่ไม่สงบอาจส่งผลให้ผู้ซื้อชะลอการตัดสินใจออกไป ซึ่งบริษัทฯ
จะต้องปรับกลยุทธ์ในการดำเนินธุรกิจให้รอบคอบและมีความเหมาะสมกับสถานการณ์ให้มากขึ้น

2.2 ความเสี่ยงจากการสร้างบ้านก่อนขาย

บริษัทฯยังคงนโยบายสร้างบ้านก่อนขายเพื่อให้สอดคล้องกับความต้องการของตลาดทั้งบ้านในกรุงเทพมหานครและอำเภอบ้านฉาง
จังหวัดระยอง แทนการเริ่มสร้างบ้านเมื่อลูกค้าจองซื้อ ส่งผลให้บริษัทฯ
ต้องใช้เงินทุนล่วงหน้าในการก่อสร้างบ้านสูงขึ้นกว่าปกติทั่วไป
เนื่องจากไม่ได้รับเงินจากลูกค้ามาเป็นเงินทุนหมุนเวียนในระหว่างก่อสร้าง บริษัทฯ
จึงมีความเสี่ยงจากการที่สร้างบ้านเสร็จก่อนขายแต่อาจไม่สามารถขายได้ทันตามกำหนดเวลาที่คาดการณ์ไว้
ซึ่งจะทำให้บริษัทฯ มีภาระสินค้าคงเหลือในปริมาณสูง และหากสินค้าคงเหลือดังกล่าวค้างนานเกินไป
ส่งผลต่อความสามารถในการทำกำไรของบริษัทฯ อย่างไรก็ตาม แม้มีสินค้าคงเหลือ
บริษัทก็ยังไม่มีปัญหาสภาพคล่องแต่อย่างใด นอกจากนี้
การสร้างบ้านก่อนขายเป็นการเสริมสร้างความเชื่อมั่นของลูกค้าที่ได้เห็นบ้านที่สร้างเสร็จแล้ว

บริษัทฯได้มีการศึกษาและสำรวจพฤติกรรมผู้บริโภค แนวโน้มความต้องการบ้าน รูปแบบ
และสิ่งอำนวยความสะดวก จากลูกค้าที่เข้าเยี่ยมชมโครงการและศึกษาจากสภาพตลาดโดยรวม
เพื่อใช้เป็นข้อมูลในการวิเคราะห์ความต้องการของลูกค้า เพื่อให้บริษัทฯ
สามารถสร้างบ้านที่ตรงกับความต้องการของลูกค้า
และสามารถขายและโอนกรรมสิทธิ์ได้ตามกำหนดเวลาที่คาดการณ์ไว้
รวมทั้งได้มีการบริหารการก่อสร้างด้วยการทยอยสร้างเป็นจำนวนที่มากพอกับความต้องการและสามารถขายได้ทันกำหนดเวลาโดยไม่สูญเสียโอกาสที่จะทำการขาย
ซึ่งจะทำให้บริษัทฯไม่มีภาระสินค้าคงเหลือมากจนเกินไป

2.3 ความเสี่ยงเกี่ยวกับการเพิ่มขึ้นของต้นทุนในการก่อสร้าง

การที่ราคาน้ำมันสูงขึ้นอย่างต่อเนื่อง ส่งผลให้ราคาวัสดุก่อสร้างรวมทั้งค่าก่อสร้างเพิ่มขึ้น
อย่างไรก็ตามในหลายโครงการของบริษัทฯได้ทำสัญญาว่าจ้างผู้รับเหมาก่อสร้างในราคาค่าจ้างที่รวมค่าวัสดุก่อสร้างและแรงงานไว้แล้วซึ่งในสัญญาว่าจ้างได้กำหนดมูลค่าไว้คงที่ทำให้บริษัทฯสามารถควบคุมต้นทุนได้ในระดับหนึ่ง